О Б Р А З Л О Ж Е Њ Е

Чланoм 19. Закона о финансирању локалне самоуправе („Службени гласник РС”, бр. 62/2006, 47/2011, 93/2012, 99/2013-усклађени дин. изн., 125/2014-усклађени дин. изн., 95/2015-усклађени дин. изн., 83/2016, 91/2016-усклађени дин. изн. и 104/2016-др. закон, 96/2017-усклађени дин. изн., 89/2018-усклађени дин. изн., 95/2018-др.закон) предвиђено је да јединица локалне самоуправе својим актом уводи боравишну таксу, у складу са законом којим се уређује област туризма.

Одредбама члана 73. Закона о угоститељству („Службени гласник РС”, бр. 17/2019) предвиђено је да јединица локалне самоуправе утврђује висину боравишне таксе на својој територији у зависности од категорије туристичког места.

Министарство трговине, туризма и телекомуникација је донело Решење бр. 332-02-00318/2016-08 од 23.12.2016. године, којим је утврђено да Град Ниш испуњава услове за туристичко место прве категорије.

Уредбoм о највишем и најнижем износу боравишнте таксе („Службени гласник РС”, бр. 44/2013, 132/2014), за туристичко место прве категорије утврђен је највиши износ боравишне таксе од 160,00 динара и најнижи износ од 100,00 динара.

Боравишна такса за Град Ниш износи 130,00 динара. Доношењем нове Одлуке утврђени износ боравишне таксе остаје непромењен.

У складу са чланом 37. Статута Града Ниша („Службени лист Града Ниша”,бр. 88/2008, 143/2016 и 18/2019), доношење ове одлуке у надлежности је Скупштине Града Ниша.

Имајући у виду да се због промене законске регулативе из ове области мењају услови и начин утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начин и рокови за плаћање, предлаже се доношење Одлуке.

У Нишу, 20.08.2019. године

Градска управа Града Ниша

Секретаријат за привреду

СЕКРЕТАР

Драган Карличић